નાક કે મુખ મારફત લેવાયેલ હવા ગળામાં થઈ સ્વરયંત્ર (...) માં જાય? છે. ત્યાંથી ફેફસામાં જાય છે. જ્યારે આપણે બોલીએ છીએ કે ગાઈએ છીએ ત્યારે ગળાનો ભાગ અવાજ મોટો કરે છે. આપણે જે ખોરાક લઇએ છીએ એ ગળાની મદદથી અન્નનલિકામાં થઈ ઉદરમાં આવેલ પાચનતંત્રમાં જાય છે. જીવનના અસ્તિત્વ માટે અતિ મહત્વના બે કર્મો માટેની શરૂઆતમાં ગળું મહત્વનું અંગ ગણાય છે. એટલે ગળુ નીરોગી રહે એ માટે આપણે પુરતી કાળજી લેવી જોઈએ. ગરમ ગરમ ખોરાકથી, તીખા તમતમતા ખોરાકથી, ગંદી હવાથી, દુષતિ હવાથી, દારૂ જેવા ઉગ્ર પીણાઓથી, તમાકુ અને ચુના જેવા વિષજ પદાર્થો ચાવવાથી, ધુમ્રપાન કરવાથી, ગળામાં અનેક પ્રકારના રોગો અને સોજો થાય છે. ભેળસેળવાળો ખોરાક પણ મહત્વનું કારણ છે.